მზუზუ
მზუზუ (ინგლ. Mzuzu) — მოსახლეობის რაოდენობის მიხედვით მესამე ქალაქი მალავიში, მალავის ჩრდილოეთი რეგიონის ადმინისტრაციული ცენტრი. მდებარეობს სასოფლო-სამეურნეო რეგიონის ცენტრში, ქალაქის გარშემო არსებულ ტერიტორიებზე მოჰყავთ ჩაი, ყავა და კაუჩუკოვანი მცენარეები. ქალაქის სამხრეთში მდებარეობს აფრიკაში ყველაზე დიდი ხელით შექმნილი ტყე — ვიფიას ტყე. ქალაქში მდებარეობს მზუზუს აეროპორტი, 1994 წელს დაარსებული მზუზუს უნივერსიტეტი და მზუზუს ცენტრალური ჰოსპიტალი, ქვეყანაში ოთხი ასეთი ჰოსპიტალიდან ერთ-ერთი.